02002E0400 — SL — 18.06.2018 — 003.002

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

►B SKUPNO STALIŠČE SVETA z dne 21. maja 2002 o začasnem sprejemu nekaterih Palestincev v države članice Evropske unije (2002/400/SZVP) (UL L 138 28.5.2002, str. 33)

spremenjena z:





popravljena z:









▼B

SKUPNO STALIŠČE SVETA

z dne 21. maja 2002

o začasnem sprejemu nekaterih Palestincev v države članice Evropske unije

(2002/400/SZVP)







▼M3

Člen 1

To skupno stališče se nanaša na 13 Palestincev, ki pripadajo skupini Palestincev, o kateri je bil dosežen Memorandum o soglasju med palestinsko oblastjo in izraelsko vlado z dne 5. maja 2002 o evakuaciji cerkve Kristusovega rojstva v Betlehemu na miroljuben način, in ki se strinjajo z začasno preselitvijo in sprejemom v državah članicah Evropske unije.

Člen 2

13 Palestincev iz člena 1 začasno in izključno iz človekoljubnih razlogov sprejmejo naslednje države članice: Belgija, Grčija, Španija, Irska, Italija, Ciper in Portugalska.

▼B

Člen 3

▼C1

Vsaka od držav članic iz člena 2 zagotovi Palestincem, ki jih sprejme, nacionalno dovoljenje za vstop in bivanje na njenem ozemlju za obdobje do 30 mesecev.

▼B

Veljavnost tega dovoljenja je omejena na ozemlje zadevne države članice, ki glede tega sprejme ustrezne ukrepe. To dovoljenje se lahko izda pod posebnimi pogoji, ki jih morajo zadevni Palestinci sprejeti pred svojim prihodom.

Člen 4

Vsaka država članica iz člena 2 v okviru svojega pravnega sistema sprejme primerne ukrepe za zaščito osebne varnosti sprejetih Palestincev in da bi preprečila, da bi ti ogrozili javni red ali notranjo varnost držav članic.

Člen 5

Poleg obveznosti, ki izhajajo iz obstoječih določb prava Skupnosti in aktov, sprejetih v skladu z Naslovom VI Pogodbe o Evropski uniji, države članice med seboj izmenjajo take informacije, ki bi lahko bile pomembne za pravilno izvajanje ukrepov, sprejetih v skladu s tem skupnim stališčem, vključno z informacijami, ki bi lahko bile potrebne za odobritev ugotavljanja istovetnosti oseb, navedenih v členu 1.

Člen 6

Zadeve v zvezi s stanovanjem, pogoji bivanja, odnosi z drugimi člani družine, dostopom do zaposlitve ali poklicnega usposabljanja ureja nacionalno pravo vsake države članice sprejema. Države članice iz člena 2 si medsebojno in, na zahtevo, tudi drugim državam članicam, sporočajo relevantne informacije o teh zadevah, da bi kolikor je mogoče spodbujale primerljivo obravnavanje.

Člen 7

Če tretja država od ene od držav članic, navedenih v členu 2, zahteva izročitev Palestinca, ki ga je sprejela država članica, ta država članica o tem nemudoma obvesti druge države članice. Še pred zavzetjem stališča, ki se v skladu z nacionalno pravno prakso sprejme kot odgovor na zahtevo po izročitvi, se država članica v okviru Sveta posvetuje z drugimi državami članicami, da bi preverila položaj in ugotovila, ali države članice do zadeve lahko zavzamejo skupni pristop.

▼M2

Člen 8

Svet nadzoruje uporabljanje tega skupnega stališča in njegovo uporabljanje oceni v 29 mesecih po njegovem sprejetju ali prej na zahtevo katere koli od njegovih članic.

▼B

Člen 9

To skupno stališče začne veljati z dnem sprejetja.

Člen 10

To skupno stališče se objavi v Uradnem listu.